OpenLLM-France/wikimedia huggingface dataset:
# Châtillon-sur-Lison

Châtillon-sur-Lison és un municipi francès situat al departament del Doubs i a la regió de Borgonya - Franc Comtat. L'any 2007 tenia 14 habitants.

## Demografia
### Població

El 2007 la població de fet de Châtillon-sur-Lison era de 14 persones. Totes les 4 famílies que hi havia eren unipersonals (4 homes vivint sols).
La població ha evolucionat segons el següent gràfic:
Habitants censats

### Habitatges

El 2007 hi havia 9 habitatges, 6 eren l'habitatge principal de la família i 3 eren segones residències. Tots els 9 habitatges eren cases. Dels 6 habitatges principals, 3 estaven ocupats pels seus propietaris i 3 estaven llogats i ocupats pels llogaters; 1 tenia dues cambres i 5 en tenien cinc o més. 4 habitatges disposaven pel capbaix d'una plaça de pàrquing. A 2 habitatges hi havia un automòbil i a 3 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Châtillon-sur-Lison el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 8 | 20 a 24 | 0 |
| 4 | 15 a 19 | 0 |
| 0 | 10 a 14 | 0 |
| 4 | 5 a 9 | 4 |
| 0 | 0 a 4 | 0 |

## Economia

El 2007 la població en edat de treballar era d'11 persones, 9 eren actives i 2 eren inactives. Les 9 persones actives estaven ocupades(5 homes i 4 dones).. Totes les 2 persones inactives estaven estudiant.

### Activitats econòmiques

Dels 3 establiments que hi havia el 2007, 1 era d'una empresa extractiva i 2 d'empreses de serveis.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Châtillon-sur-Lison a l'INSEE.
* Évolution et structure de la population Fitxa amb el detall de dades de Châtillon-sur-Lison a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Adele Goldberg

Adele Goldberg (Cleveland, 7 de juliol de 1945) és una científica de la computació que ha participat en el desenvolupament del llenguatge de programació Smalltalk-80 i diversos conceptes relacionats amb la programació orientada a objectes.
Va obtenir la seva llicenciatura en Matemàtiques a la Universitat de Michigan i un màster en Ciències Informàtiques a la Universitat de Chicago. Va fer el doctorat en Informàtica a la Universitat de Chicago el 1973. Ha treballat com a investigadora a la Universitat Stanford. També va treballar al Centre de Recerca de Xerox a Palo Alto, PARC, en la dècada de 1970.

## Referències

* ↑ Oakes, Elizabeth H. International encyclopedia of women scientists. Nova York, NY: Facts on File, 2002, p. 136–137. ISBN 0816043817.
* ↑ Chamond Liu, Smalltalk, Objects, and Design (San Jose, New York, and Shanghai: toExcel, 2000), 240
* ↑ «Adele Goldberg Biography». BookRags.
# Ciril·làcies

Cyrillaceae és una família de plantes amb flor dins l'ordre Ericals. Són plantes natives de les regions de clima temperat càlid a tropical d'Amèrica del Sud. Consta de dos gèneres cadascun amb una sola espècies: Cyrilla racemiflora i Cliftonia monophylla.
Anteriorment molts taxonomistes incloïen un tercer gènere, Purdiaea, dins aquesta família, però, per la recerca, s'ha comprovat que és millor posar aquest gènere en la família estretament relacionada Clethraceae.

## Referències

* ↑ Angiosperm Phylogeny Group «An update of the Angiosperm Phylogeny Group classification for the orders and families of flowering plants: APG III» (PDF). Botanical Journal of the Linnean Society, 161, 2, 2009, pàg. 105–121. DOI: 10.1111/j.1095-8339.2009.00996.x.
* ↑ (Anderberg & Zhang 2002).
* Cyrillaceae Arxivat 2007-01-03 a Wayback Machine. in L. Watson and M.J. Dallwitz (1992 onwards). The families of flowering plants. Arxivat 2007-01-03 a Wayback Machine.
* Germplasm Resources Information Network: Cyrillaceae
* Anderberg, A. A. & Zhang, Z. (2002). Phylogenetic relationships of Cyrillaceae and Clethraceae (Ericales) with special emphasis on the genus Purdiaea. Organisms, Div. & Evol. 2: 127–137.
# Agromízids

Els agromízids (Agromyzidae) són una família de dípters braquícers coneguts com a mosques minadores de fulles, pels hàbits alimentaris de les seves larves, la majoria de les quals fan galeries dins les fulles de diverses plantes. És una família de distribució cosmopolita amb aproximadament 3.000 espècies. Un gran nombre d'espècies ataquen plantes agrícoles o ornamentals, per exemple Pegomya hyoscyami fa galeries a les fulles de l'espinac.

## Característiques

Els agromízids són de mida petita, amb una llargada de les ales d'1 a 6,5 mm. Els adults es reconeixen per la seva característica esclerotització del cap.
Unes poques espècies, incloent tots els Agromyza spp., són capaces de fer sons per estridulació.

## Bibliografia

* ↑ T. Pape, V. Blagoderov & M. B. Mostovski, 2011. "Order Diptera Linnaeus, 1758." In: Zhang, Z.-Q. (Ed.) Animal biodiversity: An outline of higher-level classification and survey of taxonomic richness. Zootaxa, 3148: 203-208.

### Llistes d'espècies

* West Palaearctic including Russia Arxivat 2005-10-15 a Wayback Machine.
* «Nearctic». Arxivat de l'original el 2011-06-08. [Consulta: 28 desembre 2012].
* Australasian/Oceanian
* Japan Arxivat 2019-05-27 a Wayback Machine.

### Identificació

* Spencer, K. A. Agromyzidae (Diptera) of Economic importance Series Entomologica. Volume 9. Dr. W. Junk bv The Hague. D. Gld. 110.-. xii + 418 p.
* Extract Google Books
* Darvas, B., M. Skuhravá and A. Andersen, 2000. Agricultural dipteran pests of the palaearctic region. In: László Papp and Béla Darvas (eds), Contributions to a manual of palaearctic Diptera (with special reference to flies of economic importance), Volume 1. General and applied dipterology, Science Herald, Budapest: 565-650.
* Frick, K. E., 1952. A generic revision of the family Agromyzidae (Diptera) with a catalogue of New World species. University of California Publications in Entomology 8: 339-452. Berkeley and Los Angeles.
* Spencer, K. A., 1987. Agromyzidae. In: J. F. McAlpine, B. V. Peterson, G. E. Shewell, H. J. Teskey, J. R. Vockeroth and D. M. Wood (eds): Manual of Nearctic Diptera 2. (Research Branch Agriculture Canada, Monograph 28); Minister of Supply and Services Canada: 869-879.
* Braun, M. R., Almeida-Neto, M., Loyola, R. D., Prado, A.P. & Lewinsohn, T. M. "New Host-Plant Records for Neotropical Agromyzids (Diptera: Agromyzidae) from Asteraceae Flower Heads"

## Enllaços externs

* Images at BugGuide
* Agromyza parvicornis , corn blotch leafminer
* Liriomyza sativae, vegetable leafminer
* Liriomyza trifolii, American serpentine leafminer
* Pea Leaf Miner - Center for Invasive Species Research
# Charles Glen King

Charles Glen King (22 d'octubre de 1896 – 23 de gener de 1988) fou un bioquímic estatunidenc pioner en el camp de la recerca nutricional, i que fou qui va aïllar la vitamina C al mateix temps que Albert Szent-Györgyi. La biografia de King que mereix el mateix reconeixement que Szent-Györgyi pel descobriment d'aquesta vitamina.

## Referències

* ↑ University of Pittsburgh Arxivat 2006-09-16 a Wayback Machine. History 1932, Charles Glen King. "In recognition of this medical breakthrough, some scientists believe that King deserved a Nobel Prize." Consultat el gener de 2007
* ↑ Stare, Fredrick J.; Stare, Irene M. «Charles Glen King, 1896–1988». Journal of Nutrition, 118, 11, 1988, pàg. 1272–1277.

## Enllaços externs

* US National Library of Medicine Collection of Charles Glen King's papers and biography. Accessed January 2007
* Nobel Prize website The Nobel Prize and the Discovery of Vitamins by Kenneth J. Carpenter, June 22, 2004 see Section on Szent-Györgyi and Vitamin C. Accessed January 2007
* Charles Glen King, 1896 – 1988 A Biographical Memoir by John E Halver and Nevins Scrimshaw, National Academy Of Sciences Biographical Memoirs, Volume 88, Published 2006 (pdf) Accessed January 2007
# Agron de Lídia

Agró o Agron (en grec antic Ἄγρων) va ser rei de Lídia.
Era fill de Ninus, el primer de la dinastia lídia dels Heràclides. La tradició deia que aquesta dinastia va suplantar a una dinastia originària del país, i havia format part dels regnats anteriors com a governadors, segons diu Heròdot. El nom Ninus suggereix un origen assiri de la dinastia, bé un governador o un príncep.

## Referències

* ↑ Smith, William (ed.). «Agron». A Dictionary of Greek and Roman biography and mythology. [Consulta: 21 maig 2021].
# Alexander Gottfried

Alexander Gottfried (Pavlodar, 5 de juliol de 1985) és un ciclista alemany.
El 2005, Gottfried va començar la seva carrera internacional amb l'equip continental alemany Sparkasse (actualment anomenat Nutrixxion-Abus). En aquest mateix any, ell va guanyar la setena etapa del Tour de l'Avenir, la cursa per etapes més important per a ciclistes menors de 25 anys. En la temporada 2006, va ser sisè en el rànquing general de la Volta a Turíngia i cinquè a la Rund um den Sachsenring. En el marcador final de la Copa d'Alemanya de ciclisme va acabar en quart lloc.
Al final de la temporada 2013, Gottfried es retirà de la seva carrera com a ciclista internacional i es va unir a “Stölting”, una comunitat de carreres registrada a nivell nacional vinculada organitzativament a l'equip ciclista alemany Stölting Service Group.
El seu pare és el ciclista Vladimir Gottfried, campió mundial de 2008 a contrarellotge individual, en la categoria de 55-59 anys, així com a campió europeu en la cursa de ruta i en la contrarellotge individual.

## Palmarès

* 2005
** Medalla de plata al Campionat Alemany de ciclisme en ruta sub-23
** una etapa al Tour de l'Avenir
* 2007
** una etapa al Giro delle Regioni

## Referències

* ↑ (alemany) Pressemitteilung auf team-stoelting.de vom 2. Februar 2014: Team Stölting 2014 mit Amateurrenngemeinschaft Arxivat 2015-09-24 a Wayback Machine.
# Charlie Chan in Egypt

Charlie Chan in Egypt és una pel·lícula estatunidenca dirigida per Louis King, estrenada el 1935.

## Argument

Mentre investiga el robatori d'antiguitats d'una excavació de tombes antigues, Charlie descobreix que el cos del cap de l'expedició és amagat dins dels embolcalls de la mòmia.

## Repartiment

* Warner Oland: Charlie Chan
* Thomas Beck: Tom Evans, Arqueòleg
* Rita Hayworth (amb el nom de Rita Cansino): Nayda
* Jameson Thomas: Dr. Anton Racine
* Frank Conroy: Professor John Thurston
* Nigel De Brulier: Edfu Ahmad
* Arthur Stone: Dragoman
* James Eagles: Barry Arnold
* Frank Reicher: Dr. Jaipur
* George Irving: Professor Arnold
# Christian Lous Lange

Christian Lous Lange (Stavanger, Noruega 1869 - Oslo 1938) fou un historiador i pacifista noruec guardonat el 1921 amb el Premi Nobel de la Pau juntament amb el polític suec Hjalmar Branting.

## Joventut i estudis

Nasqué el 17 de setembre de 1869 a la ciutat de Stavenger. Després de graduar-se, i obtenir un màster, en Arts a la Universitat d'Oslo el 1893 fou nomenat professor d'Història de l'Institut Noruec Nobel.

## Vida política

El 1909 fou escollit Secretari General de la Unió inter-parlamentària, unió dels diversos parlament europeus, càrrec que va mantenir fins al 1933. En aquest càrrec va establir oficines, successivament, a Brussel·les entre 1909 i 1914, Oslo entre 1914 i 1920 i Ginebra entre 1920 i 1933.
El 1907 fou el representant noruec a la Conferència Internacional de la Haia per a la pau, i a partir de 1920 fou el representant noruec en la Societat de Nacions.
El 1921 fou guardonat amb el Premi Nobel de la Pau, al costat del suec Hjalmar Branting, pel seu paper com a Secretari General de la Unió interparlamentària.
Lange morí l'11 de desembre de 1938 a la seva residència d'Oslo.

## Enllaços externs

* (anglès) Pàgina de l'Institut Nobel, Premi Nobel de la Pau 1921
# Chillum

Chillum és una concentració de població designada pel cens dels Estats Units a l'estat de Maryland. Segons el cens del 2000 tenia 34.252 habitants.

## Demografia

Segons el cens del 2000, Chillum tenia 34.252 habitants, 12.080 habitatges, i 7.900 famílies. La densitat de població era de 3.289,7 habitants per km².
Dels 12.080 habitatges en un 33,6% hi vivien nens de menys de 18 anys, en un 36,6% hi vivien parelles casades, en un 21,1% dones solteres, i en un 34,6% no eren unitats familiars. En el 26,8% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,4.
Per edats la població es repartia de la següent manera: un 25,8% tenia menys de 18 anys, un 11,5% entre 18 i 24, un 34% entre 25 i 44, un 19,4% de 45 a 60 i un 9,3% 65 anys o més.
L'edat mediana era de 32 anys. Per cada 100 dones de 18 o més anys hi havia 88,3 homes.
La renda mediana per habitatge era de 41.307 $ i la renda mediana per família de 46.329 $. Els homes tenien una renda mediana de 29.546 $ mentre que les dones 28.069 $. La renda per capita de la població era de 17.915 $. Entorn del 8,5% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chillum». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Chillum». American Fact Finder. Oficina del Cens dels Estats Units, 12-01-2010.
# Cleònim (militar)

Cleònim, (en llatí Cleonymus, en grec antic Κλεώνυμος), fill de Esfòdries fou un militar espartà molt estimat per Arquidam.
Quan Esfòdries va ser jutjat per la seva incursió a l'Àtica que va realitzar sense permís dels èfors l'any 378 aC, Cleònim va intercedir en favor seu davant Agesilau, a través del seu amic Arquidam, el fill d'Agesilau. El rei, per acontentar el seu fill, va usar tota la seva influència per salvar l'acusat, que en va sortir absolt. Cleònim en va quedar molt agraït, i va prometre a Arquidam que no li donaria cap motiu per avergonyir-se de la seva amistat. Durant tota la seva vida es va comportar amb una gran virtut, i va morir el 371 aC a Leuctres lluitant amb valentia a les primeres files, segons diuen Xenofont i Plutarc.

## Referències

* ↑ 2.Cleonymus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 799
# Chris Birchall

Chris Birchall (Stafford, 5 de maig de 1984) és un exfutbolista de Trinitat i Tobago de les dècades de 2000 i 2010.
Fou 43 cops internacional amb la selecció de Trinitat i Tobago.
Pel que fa a clubs, destacà a Port Vale, Coventry City FC, St Mirren, Carlisle United, Brighton & Hove Albion FC i Los Angeles Galaxy.

## Referències

* ↑ Mohammed, "Flex" Inshan. «Twenty-three questions with Chris Birchall». socawarriors.net, 20-07-2010. [Consulta: 7 setembre 2011].
* ↑ «World Cup unknowns». BBC Sport, 20-02-2006 [Consulta: 7 desembre 2009].
* ↑ «Quotes of the week». BBC Sport, 15-11-2005 [Consulta: 28 desembre 2008].
* ↑ Wood, Ian «Party erupts at Birchall's local». BBC News, 16-06-2006 [Consulta: 7 desembre 2009].
* ↑ «Vale dismiss Birchall 'interest'». BBC Sport, 06-07-2006 [Consulta: 6 desembre 2009].
* ↑ «Birchall on Trial with Albion». seagulls.co.uk, 05-01-2009. Arxivat de l'original el 25 març 2012. [Consulta: 6 desembre 2009].
* ↑ Cartwright, Phil; Adcock, Rob «Chris Birchall living the American dream with LA Galaxy». BBC Sport, 04-04-2011 [Consulta: 4 abril 2011].
* ↑ Dades estadístiques sobre Christopher Birchall a soccerbase.com
# Christoph Daum

Christoph Daum (Zwickau, 24 d'octubre de 1953 - Colònia, 24 d'agost de 2024) va ser un entrenador de futbol alemany.

## Trajectòria
### Com a jugador

Christoph Daum va iniciar la seva carrera en el futbol el 1971 en la lliga juvenil amb l'Hamborn 07, essent traspassat el 1972 a l'Eintracht Duisburg i d'allà al FC Colònia el 1975, on va jugar en la lliga amateur.

### Com a entrenador

Després de finalitzar la seva carrera com a jugador, va obtenir la llicència d'entrenador de la DFB i va començar a treballar el 1981 com a entrenador amateur del FC Colònia. La temporada 85/86 va ascendir entrenador assistent i el 1986 va assolir el lloc d'entrenador de l'equip. Durant el Mundial d'Itàlia de 1990, Daum va ser substituït del seu lloc pel president del Colònia Dietmar Artzinger-Bolten. El novembre de 1990 va firmar amb el VfB Stuttgart, on va guanyar la Bundesliga el 1992. La temporada següent Daum va cometre un important error en un partit de Copa d'Europa contra el Leeds United el 30 de setembre de 1992 per alineació indeguda en incloure un quart jugador estranger. El partit se li va donar per perdut i el club va ser expulsat de la competició europea. Així que el VfB Stuttgart va perdre la possibilitat de disputar la Copa d'Europa i Daum va ser destituït pel club.
El 1994 Daum va començar a treballar en el club turc del Beşiktaş a Istanbul. Va guanyar la lliga amb el Beşiktaş en la temporada 1994/95. Va ser destituït després de perdre contra el Kocaelispor per 5 a 3 a casa i per 2 a 0 a casa del Vanspor en la temporada 1995-96.
Daum retornava a Alemanya més tard com a entrenador del TSV Bayer 04 Leverkusen el 1996. Hi tingué molt d'èxit, arribant a disputar l'hegemonia de la Bundesliga al Bayern de Múnic. Després del Campionat d'Europa de futbol 2000 Daum era candidat a esdevenir entrenador de cap de l'equip nacional alemany. Tanmateix, aquest acord era anul·lat per la federació de futbol alemanya el 21 d'octubre de 2000 quan una prova de cabells voluntària mostrava que havia consumit cocaïna. Com a resultat, seria acomiadat i substituït per Rudi Völler.
El juny de 2009 se'l designa com a successor de Luis Aragonés al capdavant del Fenerbahçe, club que ja entrenà entre 2003 i 2006 on va conquerir dues lligues.

## Referències

* ↑ Simon, Lluís. «Mor l'entrenador alemany Christoph Daum, campió de la Bundesliga amb l'Stuttgart». L'Esportiu, 26-08-2024. [Consulta: 28 agost 2024].
# Clàudia

«Clàudia» té aquests significats:
* Claudia, cràter de l'asteroide (4) Vesta
* Pruna clàudia, varietat de pruna d'origen francès
* Tribu Clàudia, una de les 35 tribus romanes amb dret a vot
* Gens Clàudia, gran família romana amb branques patrícies i plebees
** Clàudia, nomen que portaven totes les dones membres de la gens Clàudia
*** Clàudia, prenom femení
** Claudia o Clòdia, nom de diverses lleis romanes aprovades per magistrats de la gens Clàudia, sobretot per Clodi:
*** Claudia de foenore, sobre els préstecs
*** Claudia de re nummaria, sobre l'ús de la moneda il·lírica
*** Claudia de colonia Novi Comi, sobre la ciutadania dels habitants de Comum
*** Claudia de sociis, sobre l'estatus dels socii
*** Claudia de tutelis, sobre la tutela sobre les dones majors d'edat
*** Claudia de liberale causa, sobre els judicis dels esclaus
*** Clodia frumentaria, sobre el preu del gra
*** Clodia de comitiis, sobre els comicis per elegir magistrats
*** Claudia de senaturum quaestu, sobre la regulació de l'activitat comercial dels senadors
*** Clodia de auspiciis, sobre la validesa legal dels auspicis desfavorables
*** Clodia de censoribus, sobre la regulació del poder dels censors
*** Clodia de intercessione, sobre els poders dels tribuns de la plebs
*** Clodia de provinciis, sobre l'imperium dels cònsols del 58 aC
*** Clodia de rege ptolemaeo et de exsulibus byzantinis, sobre la conversió de Xipre en província
*** Clodia de Pessinumtio sacerdotio, sobre el sacerdot de Cíbele
*** Clodia de vi, sobre el procés de pena de mort
*** Clodia de civibus romanis interemptis, de contingut semblant a l'anterior
*** Clodia de Marco Tulllio, sobre el desterrament de Ciceró
*** Clodia de injuris publicis, de contingut desconegut
Viccionari
# Circulació per l'esquerra i la dreta

La circulació per l'esquerra i la circulació per la dreta són les pràctiques, en trànsit bidireccional, de mantenir-se a l'esquerra o a la dreta de la carretera, respectivament. Són fonamentals per a la fluïdesa del trànsit, i de vegades s'anomenen la regla de la carretera. La circulació per l'esquerra s'utilitza a 75 països i territoris i la circulació per la dreta en 165 d'ells.
La majoria dels països que van adoptar la circulació per l'esquerra antigament formaven part de l'Imperi Britànic, encara que alguns d'ells no, com l'Indonèsia, el Japó, el Macau, el Moçambic, el Nepal, la Suècia (actualment circulació per la dreta des de 1967), el Surinam, la Tailàndia i el Timor Oriental. De la mateixa manera, la majoria dels països que formaven part de l'imperi colonial francès van adoptar la circulació per la dreta.

## Països i territoris que circulen per l'esquerra

* Antigua i Barbuda
* Austràlia
* Bahames
* Bangladesh
* Barbados
* Bhutan
* Guyana
* Índia
* Indonèsia
* Jamaica
* Japó
* Malàisia
* Moçambic
* Nova Zelanda
* Pakistan
* Regne Unit
* República d'Irlanda
* Tanzània
* Tailàndia
* Xipre

## Països i territoris que circulen per la dreta

* Afganistan
* Alemanya
* Algèria
* Andorra
* Angola
* Aràbia Saudita
* Argentina
* Azerbaidjan
* Bahrain
* Bèlgica
* Brasil
* Camerun
* Canadà
* Cap Verd
* Colòmbia
* Comores
* Corea del Nord
* Corea del Sud
* Croàcia
* Dinamarca
* Egipte
* Equador
* Emirats Àrabs Units
* Espanya
* Estats Units d'Amèrica
* Filipines
* Finlàndia
* França
* Hondures
* Hongria
* Iemen
* Israel
* Itàlia
* Letònia
* Lituània
* Mèxic
* Myanmar
* Noruega
* Països Baixos
* Perú
* Polònia
* Portugal
* Qatar
* República de la Xina
* República del Congo
* República Democràtica del Congo
* República Popular de la Xina
* Romania
* Rússia
* Sèrbia
* Suècia
* Turquia
* Txèquia
* Xile
* Vietnam

## Referències

* ↑ Kincaid, Peter. The Rule of the Road: An International Guide to History and Practice. Greenwood Press, desembre 1986, p. 50, 86–88, 99–100, 121–122, 198–202. ISBN 978-0-313-25249-5.
# Coazze

Coazze (arpità Couvase, piemontès Coasse) és un municipi italià, situat a la ciutat metropolitana de Torí, a la regió del Piemont. L'any 2007 tenia 2.884 habitants. Està situat a la Vall Sangone, una de les Valls arpitanes del Piemont. Limita amb els municipis de Chiusa di San Michele, Giaveno, Perosa Argentina, Roure, San Giorio di Susa, Sant'Antonino di Susa, Vaie, Valgioie i Villar Focchiardo.

## Administració

Llista d'alcaldes :
| Període | Identitat | Partit |
| 2004- | Paolo Allais | Llista cívica |
# Coazzolo

Coazzolo, (Coasseul o Coasseul d'Ast en piemontès) és un municipi situat al territori de la província d'Asti, a la regió del Piemont (Itàlia).
Limita amb els municipis de Castagnole delle Lanze, Castiglione Tinella, Mango, Neive i Santo Stefano Belbo.
Pertanyen al municipi les frazioni de Bosco, Crosia, Maestra, Neive, Osasca i Valferretti.